sagorsarker/bangla-wikipedia huggingface dataset:
শশাঙ্ক মনোহর

শশাঙ্ক ভেঙ্কটেশ মনোহর (; ; জন্ম: ২৯ সেপ্টেম্বর, ১৯৫৭) মহারাষ্ট্রের নাগপুরে জন্মগ্রহণকারী বিশিষ্ট ভারতীয় আইনজীবী। এছাড়াও, ১৫ মার্চ, ২০১৭ তারিখ পর্যন্ত আন্তর্জাতিক ক্রিকেট কাউন্সিলের চেয়ারম্যানের দায়িত্বে ছিলেন। এছাড়াও, ভারতীয় ক্রিকেট নিয়ন্ত্রণ বোর্ডের সভাপতি তিনি। অক্টোবর, ২০১৫ সালে সাবেক সভাপতি জগমোহন ডালমিয়ার মৃত্যুজনিত কারণে বিশেষ সাধারণ সভায় সর্বসম্মতিক্রমে নতুন সভাপতিরূপে নির্বাচিত করা হয়। এরপূর্বে ২০০৮ থেকে ২০১১ মেয়াদে ২৯তম সভাপতিরূপে দায়িত্ব পালন করেছেন তিনি। ক্রিকেট প্রশাসক হিসেবে তার সুনাম রয়েছে ও ক্রিকেট জগতে তিনি 'মি. ক্লিন' নামে পরিচিতি পেয়েছেন। প্রায়শঃই তাকে 'সর্বকালের সেরা বিসিসিআই সভাপতিরূপে' আখ্যায়িত করা হয়ে থাকে।
জুন, ২০১০ সালে আইপিএলের তৃতীয় মৌসুমের সভাপতি ও তৎকালীন বিসিসিআই সহঃ সভাপতি ললিত মোদীর বিরুদ্ধে বিসিসিআই শৃঙ্খলা কমিটি স্বচ্ছ শুনানির আয়োজন করে। দোষী সাব্যস্ত হবার ফলে ক্রিকেট প্রশাসনে দুর্নামের অভিযোগে মোদীকে বরখাস্ত করেন তিনি। বিসিসিআই সভাপতির দায়িত্ব গ্রহণের পূর্বে বিদর্ভ ক্রিকেট সংস্থারও সভাপতি ছিলেন তিনি।
৯ নভেম্বর, ২০১৫ তারিখে আইসিসি চেয়ারম্যানের পদ থেকে এন. শ্রীনিবাসন ইস্তফা দিলে সদ্য নির্বাচিত বিসিসিআই সভাপতি শশাঙ্ক মনোহরকে ক্রিকেটের বৈশ্বিক সংস্থা আইসিসি'র প্রধান হিসেবে ঘোষণা করা হয়। বিসিসিআইয়ের ৮৬তম বার্ষিক সাধারণ সভায় শ্রীনিবাসনকে প্রত্যাহার করে নেয়ায় কার্যত ভারতীয় ক্রিকেটে তার আধিপত্যবাদের ইতি ঘটে।
আইনজীবী পরিবারের সন্তান তিনি। সন্ধ্যা ও ভিআর মনোহরের জ্যেষ্ঠ সন্তান শশাঙ্ক মনোহরের ছোট ভাই সুনীল মনোহর মহারাষ্ট্রের এডভোকেট জেনারেল। তার বোন বাসন্তী নায়েক বোম্বে হাইকোর্টের বিচারক। ১৯৭৯ সালে বর্ষা ওকা'র সাথে পরিণয় সূত্রে আবদ্ধ হন। তাদের সন্তান অদ্বৈত মনোহর নাগপুরে আইনজীবী পেশায় রয়েছেন ও বর্তমানে বিদর্ভ ক্রিকেট সংস্থার সহঃ সভাপতির দায়িত্বে রয়েছেন।
রাজকোট

রাজকোট () হলো আহমেদাবাদ, সুরাট ও বড়োদরার পর গুজরাতের ৪র্থ বৃহত্তম মহানগরাঞ্চল। রাজকোট গুজরাতের সৌরাষ্ট্র অঞ্চলের কেন্দ্রস্থলে অবস্থিত। রাজকোট ভারতের মহানগরগুলির মধ্য ৩৫তম বৃহৎ মহানগর যার জনসংখ্যা ২০১৫ অনুযায়ী ১.২ মিলিয়নেরও বেশি। রাজকোট ভারতের ৭ম স্বচ্ছতম শহর। তাছাড়াও রাজকোট বিশ্বের ২২তম দ্রুত ক্রমবর্ধমান মহানগরী। এই শহরেই রাজকোট জেলার প্রশাসনিক সদরদপ্তর যা রাজ্যের রাজধানী গান্ধীনগর থেকে ২৪৫ কিমি দূরে আজি ও নয়ারি নদীর তিরে অবস্থিত। রাজকোট ১ নভেম্বর ১৯৫৬ সালে বোম্বাই রাজ্যের সঙ্গে একীভূত করার আগে পর্যন্ত ১৫ এপ্রিল ১৯৪৮ থেকে ৩১ অক্টোবর ১৯৫৬ সৌরাষ্ট্র রাষ্ট্রের রাজধানী ছিল।
ক্রিকেট এই শহরের জনপ্রিয় খেলা। সৌরাষ্ট্র ক্রিকেট আসোসিয়েশন স্টেডিয়াম শহরের প্রধান স্টেডিয়াম।
এখানে বেশ কিছু ধনী ব্যক্তির বসবাস রয়েছে।
রাজকোট বিমানবন্দর শহরের প্রধান বিমানবন্দর। এটি ১.৮ কিমি দীর্ঘ রানওয়ে বিশিষ্ট। 
রাজকোট জংশন শহরের প্রধান রেলওয়ে স্টেশন। সুরেন্দ্রনগর থেকে জামনগর যাওয়ার পথে রাজকোট হয়ে যেতে হয়। সুরেন্দ্রনগর থেকে রাজকোট অব্দি এখনো ডাবল ডিজেল লাইন রয়েছে। রাজকোট থেকে জামনগর ও জুনাগড় অব্দি সিঙ্গেল ডিজেল লাইন আছে। মুম্বাই সেন্ট্রাল থেকে এসি দুরন্ত এক্সপ্রেস নিয়মিত রাজকোট অব্দি চলাচল করে।
অলিম্পিকে ফিনল্যান্ড

ফিনল্যান্ড ১৯০৮ সালে প্রথম অলিম্পিক গেমসে অংশগ্রহণ করে এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে অংশগ্রহণ করেছে। এছাড়াও ফিনল্যান্ড হেলসিংকিতে ১৯৫২ গ্রীষ্মকালীন অলিম্পিকের আয়োজক ছিল। ফিনল্যান্ড ও সুইডেন একমাত্র দেশ যারা ১৯০৮ সালের পর থেকে সকল গ্রীষ্মকালীন ও শীতকালীন গেমসে পদক জিতেছে।
ফিনীয় ক্রীড়াবিদগণ এ যাবত গ্রীষ্মকালীন গেমসে ৩০২ টি পদক জিতেছে, যার মধ্যে সবচেয়ে বেশি পদক জিতেছে দৌড়বাজী ও কুস্তিতে। এছাড়াও ফিনল্যান্ড শীতকালীন গেমসে ১৬১ টি পদক জিতেছে এবং সবচেয়ে বেশি পদক জয়ী ক্রীড়া হল নরডিক স্কিইং।
ফিনল্যান্ডের জাতীয় অলিম্পিক কমিটি ফিনীয় অলিম্পিক কমিটি ১৯০৭ সালে প্রতিষ্ঠিত হয়, যখন ফিনল্যান্ড রুশ সাম্রাজ্যের অধীন ছিল।
অলিম্পিকে ফ্রান্স

ফ্রান্স আধুনিক অলিম্পিক গেমসের সকল আসরে অংশগ্রহণ করেছে, যদিও ১৯০৪ গেমসের অংশগ্রহণ এখনও প্রশ্নবিদ্ধ। সেই গেমসে ফ্রান্সের একমাত্র প্রতিনিধিত্বকারী ক্রীড়াবিদ আলবার্ট কোরে যুক্তরাষ্ট্র না ফ্রান্সের হয়ে অংশগ্রহণ করেছিল, যেই বিষয়ে আলাদা উৎসে আলাদা নাম পাওয়া যায়।
ফরাসী ক্রীড়াবিদগণ গ্রীষ্মকালীন অলিম্পিক গেমসে ৬৭১ টি পদক জিতেছে এবং সবচেয়ে বেশি পদক জিতেছে ফেন্সিং ও সাইক্লিংয়ে। ফ্রান্স শীতকালীন অলিম্পিক গেমসে ১০৯ টি পদক জিতেছে এবং সর্বাধিক পদক অর্জনকারী ক্রীড়া হল আলপাইন স্কিইং।
লেবুয়া হোটেল ও রিসর্ট

লেবুয়া হোটেল ও রিসর্ট ব্যাংককের একটি কোম্পানী যা মূলত থাইল্যান্ড, ভারত ও নিউজিল্যান্ডে অবস্থিত বিলাসবহুল হোটেল এবং রেস্টুরেন্টের কোম্পানী। ২০০৩ সালে একটি রেস্টুরেন্ট নিয়ে প্রতিষ্ঠিত হযওয়ার পর, বর্তমানে এর প্রধান নির্বাহী কর্মকর্তা দীপক অহরীর নেতৃত্বে লেবুয়া তার ব্যবসা জার্মানি পর্যন্ত বিস্তৃত করেছে ।
বান্দ্রা টার্মিনাস

বান্দ্রা টার্মিনাস () এটি মুম্বই মহানগরীর প্রধান রেল টাের্মিনাসগুলির একটি। এটি মুম্বাই থকে দূরপাল্লা ট্রেন ছাড়বার ৫টি প্রধান টার্মিনাসগুলির অন্যতম একটি (অন্যান্য চারটি: মুম্বাই সেন্ট্রাল, ছত্রপতি শিবাজী টার্মিনাস, লোকমান্য তিলক টার্মিনাস,  দাদর টার্মিনাস)। পশ্চিম রেলের মুম্বাই সেন্ট্রাল স্টেশনের যাত্রী চাপ কমাতে ১৯৯০-এর দশকে বান্দ্রা টার্মিনাসের স্থাপনা করা হয়। এখান থেকে প্রধানত পশ্চিম রেল দ্বারা গুজরাত, রাজস্থান ও উত্তর ভারত যাওয়ার গাড়ি পাওয়া যায়।
মুম্বাইয়ের বৃহৎ ব্যবসা কেন্দ্র বান্দ্রা-কুর্লা সংকুল, ও ছত্রপতি শিবাজী আন্তর্জাতিক বিমানবন্দর ইত্যাদি স্থানে যাওয়ার জন্যে বান্দ্রা টার্মিনাস প্রধানতম স্টেশন।
বান্দ্রা টার্মিনাসের লাগোয়া মুম্বাই উপনগরীয় রেলের স্টেশন বান্দ্রা রেলওয়ে স্টেশনে দ্রুতগতি ও ধিরগতি সব ধরনের ট্রেন এখানে থামে। লোকাল পরিষেবা সাধারণত তিন মিনিট পরপর বোরিবালি ও চার্চগেটের জন্যে উপলব্ধ। তাছাড়া প্রতি ১৫ মিনিট অন্তর ছশিটা যাওয়ার গাড়িও পাওয়া যায়। তথাপি সকালে ও সন্ধ্যায় ব্যাপক যাত্রী ভিড় হয়।
বিএসটি পরিবহন পরিষেবা দ্বারা বান্দ্রা টারর্মিনাস ও বান্দ্রা পশ্চিম বাস স্টপ সংযুক্ত। বান্দ্রা রেলওয়ে স্টেশনে ভোররাত ৪:৩০ থেকে রাত ১ টা পর্যন্ত লোকাল পরিষেবা এবং সকাল ৫:৩০ থেকল রাত ১২টা পর্যন্ত বাস পরিষেবা পাওয়া যায়। তাছাড়া শহরের অন্তর্ভাগে যাওয়ার জন্যে অটো রিক্সাও উপলব্ধ।
মুম্বাইয়ের পশ্চিম দ্রুতগতি মহাসড়ক বান্দ্রা টার্মিনাসের পূর্বপাশ দিয়ে প্রসারিত। তার সাথে ২০১০ সালে সংযুক্ত হওয়া রাজীব গান্ধী সমুদ্রসেতুর কারণে ওরলি ও বান্দ্রা টার্মিনাসের মধ্যস্থ ব্যবধান প্রায় অর্ধেক হয়েগেছে।
হযরত নিজামুদ্দীন রেলওয়ে স্টেশন

হযরত নিজামুদ্দীন টার্মিনাস (NZM) দিল্লীর প্রধান ৫টি টার্মিনাসের একটি যেখান থেকে ট্রেন যাত্রা আরম্ভ করে। হযরত নিজামুদ্দীন রেলওয়ে স্টেশন ভারতের সমস্ত বড় শহরের সাথে সংযুক্ত।
হযরত নিজামুদ্দীন টার্মিনাস ভারতীয় রেলের, উত্তর রেল বিভাগ কর্তৃক পরিচলিত। স্টেশনটি দিল্লির দুই গুরুত্বপূর্ণ ধমনী, রিং রোড এবং মথুরা রোড, এবং সারায় কালে খান আন্তর্রাজ্যীয় বস টার্মিনাসের (ISBT) কাছে অবস্থিত।
হজরত নিজামুদ্দিন রেলস্টেশন ভারতের অনেকগুলি শহর যেমন কলকাতাবেঙ্গালুরু, হায়দ্রাবাদ, নাগপুর মুম্বাই ইত্যাদিতে যাওয়ার মূলবিন্দু।
নিচের কিছু গুরুত্বপূর্ণ ট্রেনগুলির নাম উল্লেখ করা হল:
ব্যোমকেশ বক্সী (২০১৫-এর চলচ্চিত্র)

ব্যোমকেশ বক্সী ২০১৫ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত ব্যোমকেশ বক্সী সিরিজের চতুর্থ চলচ্চিত্র। চলচ্চিত্রটি শরদিন্দু বন্দ্যোপাধ্যায় রচিত "কহেন কবি কালিদাস" রচনার উপর নির্মিত হয়েছে। আগের তিনটি চলচ্চিত্রে আবীর চট্টোপাধ্যায় ব্যোমকেশ বক্সীর চরিত্রে অভিনয় করলেও, এবার যীশু সেনগুপ্ত সেই ভূমিকায় অবতীর্ণ হয়েছেন।
ছবিটি চলচ্চিত্র বোদ্ধাদের কাছে মিশ্র প্রতিক্রিয়া পেলেও, সাধারণ দর্শকেরা এটাকে ভালভাবেই গ্রহণ করেছে।
২০১৬ সালে এর সিক্যুয়েল "ব্যোমকেশ ও চিড়িয়াখানা" মুক্তি পায়। এই চলচ্চিত্রেও যীশু সেনগুপ্ত ব্যোমকেশ বক্সীর চরিত্রে অভিনয় করেছেন।
আইস হকি

আইস হকি হল একটি অতি পরিচিত দলগত সংযোগ ক্রীড়া, যা বরফের উপর খেলা হয়। এ খেলায় একটি আইস রিঙ্কের মধ্যে দু'দল স্কেটার তাদের স্টিক দিয়ে আঘাত করে ভালক্যানাইজড রাবার পাককে (বল) তাদের প্রতিপক্ষের নেটে পাঠানোর চেষ্টা করে। আইস হকির প্রত্যেকটি দল ছয়জন খেলোয়াড় নিয়ে গঠিত হয়, একজন গোলটেন্ডার এবং অন্য পাঁচজন খেলোয়াড়, যারা বরফের উপর স্কেটিং করে (স্কেটের উপর ভর দিয়ে উপর নিচে দৌড়ানো) পাককে নিয়ন্ত্রণে নিয়ে প্রতিপক্ষ দলের বিরুদ্ধে গোল করে স্কোর করার চেষ্টা করে।
একটি দ্রুত বিন্যস্ত, শারীরিক ক্রীড়া হিসাবে আইস হকি উত্তর আমেরিকা (বিশেষ করে কানাডা ও যুক্তরাষ্ট্রের উত্তরাঞ্চলে) এবং উত্তর ও পশ্চিম ইউরোপে বেশ জনপ্রিয়। আইস হকি কানাডার জাতীয় খেলা, যেখানে এ খেলা অগাধ জনপ্রিয়তা অর্জন করেছে। উত্তর আমেরিকায় জাতীয় হকি লীগ (NHL) হল পুরুষদের সর্ববৃহৎ ও সবচেয়ে জনপ্রিয় প্রতিযোগিতা। কন্টিনেন্টাল হকি লীগ (KHL) হল রাশিয়ার সর্ববৃহৎ এবং পূর্ব ইউরোপের অন্যতম লীগ। আন্তর্জাতিক আইস হকি ফেডারেশন (IIHF) হল আইস হকি নিয়ন্ত্রণকারী সর্বোচ্চ প্রতিষ্ঠান। আন্তর্জাতিক আইস হকি ফেডারেশন আন্তর্জাতিক পর্যায়ে প্রতিযোগিতার আয়োজন ও বিশ্ব র্যাঙ্কিং নিয়ন্ত্রণ করে থাকে। বর্তমানে এ ফেডারেশনের সদস্য রাষ্ট্রের সংখ্যা ৭৬।
খন্দকার নুরুল আলম

খন্দকার নুরুল আলম (জন্ম: ১৭ আগস্ট, ১৯৩৯ - মৃত্যু: ২২ জানুয়ারি, ২০১৬) একজন স্বনামধন্য বাংলাদেশী সঙ্গীত পরিচালক ও সুরকার। এছাড়াও তিনি তাঁর সুর করা "চোখ যে মনের কথা বলে", "আমি চাঁদকে বলেছি আজ রাতে", "দুনয়ন ভরে যত দেখি তারে" ইত্যাদি বহুল জনপ্রিয় কালজয়ী গানের কণ্ঠশিল্পী হিসেবেও সমাদৃত। দীর্ঘ সঙ্গীত জীবনে তিনি বেতার, বাংলাদেশ টেলিভিশন, এবং সর্বোপরি চলচ্চিত্রের জন্য প্রায় ছয়শতাধিক গানের সুরারোপ ও সঙ্গীত পরিচালনা করেছেন, যার মধ্যে অধিকাংশ গানই জনপ্রিয়তা লাভ করেছে এবং আজও মানুষের মুখে মুখে শোনা যায়। চলচ্চিত্রের গানে অবদানের জন্য তিনবার বাংলাদেশ সরকার প্রদত্ত জাতীয় চলচ্চিত্র পুরস্কার অর্জন করেন। এছাড়াও সঙ্গীতে অবদানের জন্য রাষ্ট্রীয় সর্বোচ্চ সম্মাননা একুশে পদক লাভ করেন।
খন্দকার নুরুল আলম ১৯৩৯ সালের ১৭ আগস্ট ভারতের আসামে জন্মগ্রহণ করেন। তার বাবা নেসারউদ্দিন খন্দকার ছিলেন একজন উচ্চপদস্থ সরকারি কর্মকর্তা ও মা ফাতেমা খাতুন। তার ছেলেবেলা কাটে আসামের গোয়ালপাড়ায়। ম্যাট্রিক পরীক্ষা দিয়ে ১৯৫৪ সালে ঢাকায় এসে ভর্তি হন জগন্নাথ কলেজে। এরপর ঢাকা বিশ্ববিদ্যালয় থেকে দর্শন বিভাগে অনার্স সহ মাস্টার্স ডিগ্রি অর্জন করেন। এখানে পড়াকালীন তার সুর ও সঙ্গীতে আগ্রহ জন্মে এবং তার সঙ্গীত প্রতিভার কথা ছড়িয়ে পড়ে।
খন্দকার নুরুল আলম তার কর্মজীবনের শুরু থেকে আছেন বাংলাদেশ বেতারের সাথে। ১৯৫৯ সালে বেতার আয়োজিত "নব মঞ্জুরী" নামক অনুষ্ঠান প্রযোজনা ও পরিচালনা করেন। এতে অংশগ্রহণ করেন সাবিনা ইয়াসমিন, শাহনাজ রহমতুল্লাহর মত শিশুশিল্পীরা। পরের বছর ১৯৬০ সালে তিনি গ্রামোফোন কোম্পানি হিজ মাস্টার্স ভয়েসে যোগ দেন। সেখান থেকে তৎকালীন নামকরা কণ্ঠশিল্পীদের গান বের হয়। এছাড়াও তিনি বাংলাদেশ টেলিভিশনের সুচনালগ্ন থেকেই আছেন। তার পরিচালিত "সুরবিতান" অনুষ্ঠানটি ব্যাপক জনপ্রিয় ছিল।
তার চলচ্চিত্রের সঙ্গীত পরিচালনা শুরু হয় উর্দু চলচ্চিত্র দিয়ে। তার প্রথম সুরকৃত চলচ্চিত্র "ইস ধরতি পার"। বাংলা চলচ্চিত্রে সুর ও সঙ্গীত পরিচালনা শুরু করেন ১৯৬৮ সালে "অন্তরঙ্গ" ও "যে আগুনে পুড়ি" দিয়ে। "যে আগুনে পুড়ি" চলচ্চিত্রের "চোখ যে মনের কথা বলে" গানটি সে সময়ে জনপ্রিয়তা লাভ করে। ১৯৭১ সালে মুক্তি পাওয়া "জলছবি" চলচ্চিত্রের "এক বরষার বৃষ্টিতে ভিজে", ১৯৭৯ সালে বাংলাদেশ বেতারের জন্য "যদি মরণের পর কেউ প্রশ্ন করে", ১৯৮৬ সালের ছায়াছবি শুভদার "তুমি এমনই জাল পেতেছো সংসারে" ও "এত সুখ সইবো কেমন করে" গানগুলি তার সুরারোপিত জনপ্রিয় গান।
চলচ্চিত্রের গান ছাড়াও খোন্দকার নুরুল আলম আধুনিক গান, ফোক গান, দেশের গান, ও বিখ্যাত কিছু কবিতায় সুরারোপ করেছেন। এছাড়া তিনি জাতীয় ক্রীড়া সঙ্গীত, স্কাউট মার্চ সঙ্গীত, আনসার-ভিডিপি দলের সঙ্গীত, রোটারি ক্লাবের বাংলা ও ইংরেজি উভয় গানের সুর করেন। গীত রচনা এবং গানের স্বরলিপি ও স্টাফ নোটেশন করার কাজও করেছেন নুরুল আলম।
খন্দকার নুরুল আলম ১৯৭৬ সালে চট্টগ্রামের কিশোয়ার সুলতানার সাথে বিবাহবন্ধনে আবদ্ধ হন। তাদের দুই সন্তান। মেয়ে আমানি খন্দকার ও ছেলে আবীর খন্দকার।
সুরারোপিত জনপ্রিয় গানের তালিকা
আমার বাউল মনের একতারাটা
পাহাড়ের কান্না দেখে তোমরা তাকে ঝরনা বলো
এই চাঁদ ডাকে এই রাত ডাকে 
চোখ যে মনের কথা বলে
স্মৃতি ঝলমল সুনীল মাঠের পাশে
ফসলের মাঠে মেঘনার তীরে
খন্দকার নুরুল আলম মৃত্যুর আগে বেশ কিছু দিন নিউমোনিয়া ও ইলেকট্রোলাইট ইমব্যালেন্স রোগে ভোগছিলেন। রাজধানী ঢাকার ধানমণ্ডির গণস্বাস্থ্য নগর হাসপাতালে তাকে চিকিৎসার জন্য ভর্তি করানো হয়। তিনি ২০১৬ সালের ২২ জানুয়ারি পরলোক গমন করেন। জানাজা শেষে তাকে মিরপুরস্থ বুদ্ধিজীবী কবরস্থানে দাফন করা হয়।
হর হর ব্যোমকেশ

হর হর ব্যোমকেশ ২০১৫ সালে মুক্তিপ্রাপ্ত একটি ভারতীয় বাংলা রহস্য-রোমাঞ্চ চলচ্চিত্র। চলচ্চিত্রটি পরিচালনা করেছেন অরিন্দম শীল। এবং প্রযোজনা করেছে যৌথভাবে শ্রী ভেঙ্কটেশ ফিল্মস ও সুরিন্দর ফিল্মস। ছবিটি বাঙালী সাহিত্যিক শরদিন্দু বন্দ্যোপাধ্যায় কর্তৃক সৃষ্ট গোয়েন্দা চরিত্র ব্যোমকেশ বক্সীর উপর নির্মিত হয়েছে। এখানে আবীর চট্টোপাধ্যায় অভিনয় করেছেন ব্যোমকেশ বক্সীর চরিত্রে, ঋত্বিক চক্রবর্তী করেছেন লেখক ও ব্যোমকেশের অন্তরঙ্গ বন্ধু অজিত বন্দ্যোপাধ্যায়ের চরিত্রে এবং সোহিনী সরকার অভিনয় করেছেন ব্যোমকেশের স্ত্রী সত্যবতীর চরিত্রে।. চলচ্চিত্রটি ২০১৫ সালের ১৮ ডিসেম্বর মুক্তি পায়।
ছায়াছবিটি শরদিন্দু বন্দ্যোপাধ্যায়ের "বহ্নি-পতঙ্গ"-এর উপর ভিত্তি করে নির্মিত হয়েছে। ২০১৬ সালের ১৬ ডিসেম্বর ছায়াছবিটির পরবর্তী কিস্তি "ব্যোমকেশ পর্ব" মুক্তি পায়।
ভাগবত চন্দ্রশেখর

ভাগবত সুব্রামানিয়া চন্দ্রশেখর (; জন্ম: ১৭ মে, ১৯৪৫) মহীশূরে জন্মগ্রহণকারী সাবেক ও বিখ্যাত ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন। দলে তিনি মূলতঃ লেগ স্পিনারের ভূমিকায় অবতীর্ণ হয়েছিলেন ‘চন্দ্র’ ডাকনামে পরিচিত ভাগবত চন্দ্রশেখর।
বিশ্বের অন্যতম সেরা লেগ স্পিনার হিসেবে ১৯৬০ ও ৭০-এর দশকে ই.এ.এস. প্রসন্ন, বিষেন সিং বেদী ও শ্রীনিবাসন ভেঙ্কটরাঘবনকে নিয়ে ভারতীয় স্পিনার চতুষ্টয় একচ্ছত্র আধিপত্য বিস্তারে ব্যাপক ভূমিকা রাখেন।
খুব ছোট্ট অবস্থায় ৬ বছর বয়সে পোলিও রোগে আক্রান্ত হলে তার ডানহাতে প্রভাব ফেলে। ১০ বছর বয়সে তার হাত আরোগ্যলাভ করলে ক্রিকেটের প্রতি ঝুঁকে পড়েন। প্রাথমিক শিক্ষা নিজ শহর মহীশূরে সমাপণ করেন। বিখ্যাত অস্ট্রেলীয় লেগ স্পিনার রিচি বেনো’র খেলার ধরন শৈশবেই তার নজর কাড়ে।
ষোল বছরের দীর্ঘ খেলোয়াড়ী জীবনে ৫৮ টেস্টে অংশ নিয়ে ২৯.৭৪ গড়ে ২৪২ টেস্ট উইকেট লাভে সক্ষমতা দেখিয়েছেন। ১৯৬৩ সালে লেগ স্পিন বোলার হিসেবে খেলার সিদ্ধান্ত নেন। তার এ চিন্তাধারা সঠিক হিসেবে প্রমাণিত হয় ও খুব দ্রুত জাতীয় দলে খেলার জন্য নির্বাচিত হন।
১৯৬৪ সালে সফরকারী ইংল্যান্ডের বিপক্ষে বোম্বেতে অনুষ্ঠিত টেস্টে অংশগ্রহণের মাধ্যমে তার টেস্ট অভিষেক ঘটে। ঐ টেস্টে তিনি চার উইকেট দখল করেছিলেন। ইংল্যান্ডে ভারতের প্রথম টেস্ট জয়ে ব্যাপক ভূমিকা রাখেন। ১৯৭১ সালে ওভালে অনুষ্ঠিত ঐ টেস্টে ৬/৩৮ পেয়েছিলেন। স্বাগতিক ইংল্যান্ডের তার এ বোলিং পরিসংখ্যান ২০০২ সালে উইজডেন কর্তৃক শতাব্দীর সেরা ভারতীয় বোলিং নৈপুণ্যরূপে বিবেচিত হয়। এ প্রসঙ্গে উইজডেন মন্তব্য করে যে, তিনি যথোচিত নিখুঁতভাবে নিজেকে মেলে ধরেছিলেন। ওভালের নিষ্প্রভ পীচেও অতিরিক্ত পেস আনয়ণ করে অবিস্মরণীয় কীর্তি গড়েছেন তিনি।
১৯৭৬ সালে নিউজিল্যান্ডের বিপক্ষে অনুষ্ঠিত টেস্টে প্রসন্নকে নিয়ে ১৯ উইকেট নিয়ে দলের বিজয় নিশ্চিত করেন। এছাড়াও, ১৯৭৭-৭৮ মৌসুমে অস্ট্রেলিয়ায় ভারতের প্রথম টেস্ট জয়ে গুরুত্বপূর্ণ অবদান রাখেন। তবে ব্যাটহাতে ভীষণভাবে নাস্তানাবুদ হয়েছেন। তার ব্যাটিং গড় মাত্র ৪.০৭।
১৯৭৭-৭৮ মৌসুমে অস্ট্রেলিয়া সফরে চারবার শূন্য রান প্রাপ্তিতে বিশেষ ধরনের স্মারকসূচক গ্যারি-নিকোলস ব্যাট উপহার হিসেবে পান। সমগ্র খেলোয়াড়ী জীবনে টেস্ট তিনি ২৩বার শূন্য রানের সন্ধান পান। পাঁচজন খেলোয়াড়ের অন্যতম হিসেবে টেস্ট ক্রিকেটে চারবার জোড়া শূন্য রান করেছেন। শ্রীলঙ্কার মুত্তিয়া মুরালিধরন, ওয়েস্ট ইন্ডিজের মারভিন ডিলন ও কোর্টনি ওয়ালস এবং শ্রীলঙ্কার শীর্ষস্থানীয় ব্যাটসম্যান মারভান আতাপাত্তু তার সাথে রয়েছেন। তবে, সর্বাধিক সাতবার টেস্টে জোড়া শূন্য নিয়ে শীর্ষস্থানে রয়েছেন নিউজিল্যান্ডের ক্রিস মার্টিন। এছাড়াও, টেস্টে উইকেটের (২৪২) তুলনায় অমর্যাদাকর কম রান (১৬৭) তুলেছেন। তার সাথে কেবলমাত্র নিউজিল্যান্ডীয় ক্রিস মার্টিন এ রেকর্ডের অধিকারী।
১৯৬৪ সালে ইন্ডিয়ান ক্রিকেট কর্তৃক বর্ষসেরা ভারতীয় ক্রিকেটার মনোনীত হন। ১৯৭২ সালে উইজডেন কর্তৃপক্ষ তাকে অন্যতম বর্ষসেরা ক্রিকেটাররূপে ঘোষণা করে। একই বছরে পদ্মশ্রী ও অর্জুন পুরস্কার লাভ করেন তিনি।
স্বামী অ্যান্ড ফ্রেন্ডস্‌

স্বামী অ্যান্ড ফ্রেন্ডস্‌ হল ভারতীয় ঔপন্যাসিক আর. কে. নারায়ণ (১৯০৬ – ২০০১) রচিত একটি উপন্যাস ত্রয়ীর প্রথম উপন্যাস। আর. কে. নারায়ণ ইংরেজি ভাষায় সাহিত্য রচনা করতেন। এই উপন্যাসটিও ইংরেজি ভাষাতেই রচিত। "স্বামী অ্যান্ড ফ্রেন্ডস্‌" উপন্যাসটির পটভূমি ব্রিটিশ ভারতের মালগুডি নামে একটি কাল্পনিক শহর। উল্লেখ্য, এই উপন্যাস ত্রয়ীর অপর দুটি উপন্যাস হল "দ্য ব্যাচেলর অফ আর্টস্‌" ও "দি ইংলিশ টিচার"।
"মালগুডি স্কুলডেজ" বইটি "স্বামী অ্যান্ড ফ্রেন্ডস্‌" বইটির সংক্ষিপ্ত সংস্করণ। এই বইতে "মালগুডি ডেজ" ও "আন্ডার দ্য ব্যানিয়ান ট্রি অ্যান্ড আদার স্টোরিজ" বই দুটি থেকে দুটি অতিরিক্ত গল্প সংযোজিত হয়েছে। এই দুই গল্পেই উপন্যাসের কেন্দ্রীয় চরিত্র স্বামীকে দেখা যায়।
"স্বামী অ্যান্ড ফ্রেন্ডস্‌" হল রাসীপুরম কৃষ্ণস্বামী নারায়ণস্বামীর (আর. কে. নারায়ণ) প্রথম উপন্যাস। নারায়ণের অক্সফোর্ডে পাঠরত এক বন্ধু ও প্রতিবেশীর (‘কিট্টু’ পূর্ণ) মাধ্যমে এই উপন্যাসটি প্রকাশিত হয়েছিল। সেই বন্ধুটির মাধ্যমে গ্রাহাম গ্রিন নারায়ণের রচনার সঙ্গে পরিচিত হন এবং সেই রচনায় বিশেষ আগ্রহ প্রকাশ করেন। তিনিই এক নামী ইংরেজি প্রকাশকের কাছে (হ্যামিশ হ্যামিলটন) বইটি পাঠান। "স্বামী অ্যান্ড ফ্রেন্ডস্‌" নামটিও গ্রাহাম গ্রিনের পরামর্শেই রাখা হয়েছিল। নারায়ণ প্রথমে এই বইটির নামকরণ করতে চেয়েছিলেন "দ্য টেট"। কিন্তু গ্রিন তাকে বলেন, "স্বামী অ্যান্ড ফ্রেন্ডস্‌" নামটি রুডিয়ার্ড কিপলিংয়ের "স্টেকি অ্যান্ড কোম্পানি" বইটির নামের আদলে হওয়ার জন্য তা পাঠককে আকর্ষিত করবে।
গ্রিন উপন্যাসটি প্রকাশের সবরকম ব্যবস্থা করে দেন এবং বইটি প্রকাশিত না হওয়া পর্যন্ত সেই কাজে লেগে থাকেন। নারায়ণ উপন্যাসের ভিতরের প্রচ্ছদে গ্রিনের প্রতি তার ঋণ স্বীকার করেন। তিনি গ্রিনকে লিখেছিলেন: “কিন্তু তোমার জন্য স্বামীর এখন টেমসের তলায় থাকা উচিত।”
১৯৮৬ সালে অভিনেতা-পরিচালক শঙ্কর নাগ "স্বামী অ্যান্ড ফ্রেন্ডস্‌" উপন্যাস অবলম্বনে "মালগুডি ডেজ" নামে একটি টেলিভিশন ধারাবাহিক নির্মাণ করেন। এই ধারাবাহিকে সংগীত পরিচালনা করেছিলেন কর্ণাটকী শাস্ত্রীয় সংগীত শিল্পী এল. বৈদ্যনাথন। বইটি অলংকরণ করেছিলেন নারায়ণের ভাই আর. কে. লক্ষ্মণ।
অলিম্পিকে জর্জিয়া

জর্জিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত জর্জিয়া সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
জর্জিয়ার ক্রীড়াবিদগণ সর্বমোট ১৮টি পদক জিতেছে, সবচেয়ে বেশি পদক জিতেছে জুডো ও কুস্তিতে।
জর্জিয় জাতীয় অলিম্পিক কমিটি ১৯৮৯ সালে গঠিত হয় এবং ১৯৯৩ সালে আইওসির স্বীকৃতি লাভ করে।
অলিম্পিকে আজারবাইজান

আজারবাইজান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৬ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৬ সালের পূর্বে ১৯৫২ - ১৯৮৮ সাল পর্যন্ত আজারবাইজান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
আজারবাইজানের ক্রীড়াবিদগণ গ্রীষ্মকালীন অলিম্পিক গেমসে সর্বমোট ২৬ টি পদক জিতেছে,
সবচেয়ে বেশি পদক জিতেছে কুস্তি, শ্যুটিং, মুষ্টিযুদ্ধ, জুডো ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি।
ন্যাশনাল অলিম্পিক কমিটি অব আজারবাইজান ১৯৯২ সালে গঠিত হয় এবং ১৯৯৩ সালে আইওসি কর্তৃক স্বীকৃতি পায়।
অরিজিৎ সিং-এর গাওয়া গানের তালিকা

অরিজৎ সিং ২০০৯ সালে বলিউডে আত্মপ্রকাশ করেন ""মার্ডার ২"" চলচ্চিত্রের "ফির মোহাব্বাত" গানের মাধ্যমে যেটি ২০১১ সালে প্রেক্ষাগৃহে মুক্তি পায়। পরের বছর তিনি প্রীতমের চারটি ছবির গানে কাজ করেন। তিনি ""এজেন্ট বিনোদ"" ছবির '"'রাবতা"" গানটির চারটি সংস্করণে তাঁর কণ্ঠ দেন। তাছাড়াও তিনি চিরন্তন ভট্টের ছবি ""১৯২০: এভিল রিটার্নসে"" এবং বিশাল- শেখরের ছবি "সাংহাই" এর "দুয়া" গানটিতে কাজ করেন; যার জন্যে তাঁকে মির্চি সঙ্গীত পুরস্কার আসন্ন পুরুষ নেপথ্য গায়ক পুরস্কারের জন্যে মনোনীত করা হয় এবং একই বিষয়ে "ফির লে আয়া দিল" গানটি মনোনীত হয়।
তিনি ২০১৩ সালে "আশিকী ২" ছবির "তুম হি হো" গানটি গেয়ে ব্যাপক খ্যাতি অর্জন করেন এবং তার কর্মজীবনের প্রথম ফিল্মফেয়ার পুরস্কারের জন্যে মনোনীত হন ও তা অর্জন করেন। তিনি "আশিকী ২"-এর গানগুলিতে জিৎ গাঙ্গুলীর সাথে কাজ করেন। তারপর তিনি প্রীতমের সাথে "ইয়ে জাওয়ানী হ্যায় দিওয়ানী"তে কাজ করেন। এরপর তিনি শহিদ কাপুরের ছবির "মে রঙ্গ সরবতোঁ কা" ও "ধোকা ধাড়ি" গানেও কাজ করেন। তাছাড়া তিনি শাহরুখ খান অভিনীত ছবি চেন্নাই এক্সপ্রেসের "কাশ্মীর ম্যাই তু কন্যাকুমারী গানেও কণ্ঠদেন। এছাড়া তিনি কিছু ক্লাসিকাল গানও গেয়েছেন।
২০১৪ সালে তিনি প্রথমবার সাজিদ-ওয়াজিদের সাথে কাজ করেন "ম্যায়ঁ তেরা হিরো" এবং "রাত ভার" গানদু'টিতে তিনি তিনটি রিমিক্স গানও করেন যথা: অমিত ত্রিবেদীর "হাংগামা হো গ্যায়া", শারিব–তোশি'র "মেই ত্যানু সাম্ঝাওয়াঁ কী" এবং অর্কো প্রাভো মুখার্জীর "আজ ফির তুম পে পেয়ার আয়া হে"। তিনি প্রথমবার বিশাল ভরদ্বাজের সহযোগে টোনি কক্কর, পলাশ মুচাল, এ. আর. রহমান ও সচীন জিগরের সাথে কাজ করেন। সে বছরই তিনি "হামদার্দ", "মানওয়া লাগে", "শুনলে জারা", "সাজদে", জিদ ছবির দুটি গান এবং "হলিডে" ছবির তিনটি গানে কাজ করেন। জিৎ গাঙ্গুলীর সঙ্গীত দেওয়া গান মুস্কুরানে কি ওয়াজা তুম হো" এবং বাংলা গান "কী কোরে তোকে বলবো'র সুরে "শুনোনা সাঙ্গেমারমার", এবং সুফি গান "মন মস্তমগন" জন্যে তিনি চলচ্চিত্র পুরস্কারারের জন্যে মনোনীত হন।
অলিম্পিকে আর্মেনিয়া

আর্মেনিয়া স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত আর্মেনিয়া সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
আর্মেনীয় ক্রীড়াবিদগণ গ্রীষ্মকালীন অলিম্পিক গেমসে সর্বমোট ১৩ টি পদক জিতেছে, সবচেয়ে বেশি পদক জিতেছে কুস্তি, মুষ্টিযুদ্ধ, ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি।
ন্যাশনাল অলিম্পিক কমিটি অব আর্মেনিয়া ১৯৯০ সালে গঠিত হয় এবং ১৯৯৩ সালে আইওসি কর্তৃক স্বীকৃতি পায়।
ব্রায়ান বুথ

ব্রায়ান চার্লস বুথ, এমবিই (; জন্ম: ১৯ অক্টোবর, ১৯৩৩) নিউ সাউথ ওয়েলসের বাথহার্স্টে জন্মগ্রহণকারী সাবেক ও প্রথিতযশা অস্ট্রেলীয় আন্তর্জাতিক ক্রিকেট তারকা। ১৯৬১ থেকে ১৯৬৬ মেয়াদে অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ মাঝারিসারির ব্যাটসম্যানের ভূমিকা পালন করতেন। ডানহাতে ব্যাটিংয়ের পাশাপাশি ডানহাতে অফ স্পিন বোলিংয়ে পারদর্শী ছিলেন ব্রায়ান বুথ। ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেন।
১৯৫২ সালে সিডনিতে চলে যান ও শিক্ষকতা পেশায় অংশগ্রহণের লক্ষ্যে সিডনি টিচার্স কলেজে প্রশিক্ষণকালীন গ্রেড ক্রিকেট প্রতিযোগিতায় অংশ নেন। প্রথম-শ্রেণীর ক্রিকেটে নিউ সাউথ ওয়েলসের পক্ষে অভিষেক ঘটে তার। নিজস্ব দ্বিতীয় খেলায় ১৯৫৪-৫৫ মৌসুমে লেন হাটনের নেতৃত্বাধীন সফরকারী ইংল্যান্ড একাদশের বিপক্ষে স্মরণীয় নৈপুণ্য প্রদর্শন করেন।
সমগ্র খেলোয়াড়ী জীবনে ২৯ টেস্ট ও ৯৩টি প্রথম-শ্রেণীর খেলায় অংশ নিয়েছেন। মাঝারিসারির ব্যাটসম্যান হিসেবে সচরাচর ৪ অথবা ৫ নম্বরে ব্যাটিংয়ে নামতেন তিনি। এছাড়াও মাঝে-মধ্যে ডানহাতে মিডিয়াম পেস কিংবা অফ স্পিন বোলিং করতেন ব্রায়ান বুথ। মাঠে চমৎকার ক্রীড়াসুলভ মনোভাবের পরিচয় দিতেন।
১৯৬১ সালে ইংল্যান্ড সফরে অস্ট্রেলিয়া দলের সদস্য মনোনীত হন। সিরিজের শেষ দুই টেস্টে অংশ নেন। দেশে ফিরে ১৯৬২-৬৩ মৌসুমে সফরকারী ইংল্যান্ডের বিপক্ষে দুইটি সেঞ্চুরি করেন ও দলের নিয়মিত সদস্যরূপে অন্তর্ভুক্ত হন। পরবর্তী গ্রীষ্মে দক্ষিণ আফ্রিকার বিপক্ষে আরও দু'টি সেঞ্চুরি করেন। ফলশ্রুতিতে তিনি অস্ট্রেলিয়ার বর্ষসেরা ক্রিকেটারের মর্যাদা পান। রিচি বেনো ক্রিকেট থেকে অবসর নিলে সিম্পসন অধিনায়ক ও তিনি সহঃ অধিনায়কের দায়িত্ব পান। ১৯৬৪ সালে অস্ট্রেলিয়া সফলভাবে ইংল্যান্ড সফর শেষ করে ও অ্যাশেজ করায়ত্ব করে।
১৯৬৫-৬৬ মৌসুমে ইংল্যান্ডের বিপক্ষে সর্বশেষ টেস্ট সিরিজে অংশ নেন। নিয়মিত অধিনায়ক বব সিম্পসনের গুটিবসন্তে আক্রান্ত হওয়া ও পরবর্তীকালে কব্জি ভেঙ্গে যাওয়ার কারণে ১৯৬৫-৬৬ মৌসুমের অ্যাশেজ সিরিজে প্রথম ও তৃতীয় টেস্টে দলের অধিনায়কেরও দায়িত্ব পালন করেছেন তিনি। প্রথম টেস্টটি ড্র হলেও তৃতীয় টেস্টে গত দশ বছরের মধ্যে প্রথমবারের মতো ইনিংসের ব্যবধানে পরাজিত হয়েছিল।
দূর্বল ক্রীড়াশৈলী প্রদর্শনের কারণে অস্ট্রেলিয়ার দল নির্বাচকমণ্ডলী অস্ট্রেলিয়া দলের ব্যাপক রদ-বদল ঘটায় ও তার খেলোয়াড়ী জীবনের সমাপ্তি ঘটে। ক্রিকেট থেকে অবসর নেযার পর তিনি নিজের শিক্ষকতা পেশায় ফিরে যান।
১৯৬৩-৬৪ মৌসুমে খেলোয়াড়ী জীবনের স্বর্ণালী সময়ে অবস্থানকালে বর্ষসেরা অস্ট্রেলীয় ক্রিকেটার হিসেবে মনোনীত হন। ২০১৪ সালে জিওফ লসন ও মার্গারেট পেডেনের সাথে তাকেও নিউ সাউথ ওয়েলস হল অব ফেমে অন্তর্ভুক্ত করা হয়।
সৌরপুরাণ

সৌরপুরাণ () হল একটি শৈব উপপুরাণ। এই পুরাণের মুদ্রিত সংস্করণে ৬৯টি অধ্যায় রয়েছে। সৌরপুরাণের পরিশিষ্ট অধ্যায়ে এটিকে ব্রহ্মপুরাণের অংশ বলে উল্লেখ করা হয়েছে। অনুমিত হয় যে অতীতে এই পুরাণের সম্পূর্ণ ভিন্ন একটি পাঠ প্রচলিত ছিল।
সৌরপুরাণের বর্তমান পাঠে হিন্দু দেবতা সূর্যের মাধ্যমে অপর হিন্দু দেবতা শিব ও তাঁর শক্তি পার্বতীর মাহাত্ম্য কীর্তিত হয়েছে। এছাড়া এই গ্রন্থে বারাণসী তীর্থের মাহাত্ম্য এবং অপরাপর বিভিন্ন তীর্থস্থান ও শিবলিঙ্গের বর্ণনাও পাওয়া যায়। গ্রন্থের ৩১শ অধ্যায়ে উর্বশী ও পুরূরবার প্রেমকাহিনির একটি পাঠও পাওয়া যায়। এছাড়া সৌরপুরাণ থেকে দেবীর পূজা, দান ও ব্রতের মাহাত্ম্য-সহ পৌরাণিক সাহিত্যের একটি সংক্ষিপ্ত পরিচয়ও পাওয়া যায়। ৩৮শ থেকে ৪০শ অধ্যায়ে একটি ভবিষ্যদ্বাণীর আকারে মধ্যযুগীয় দার্শনিক মধ্ব ও তার রচনার সমালোচনা করা হয়েছে।
১৮৮৯ সালে সৌরপুরাণের একটি সংস্করণ পুণে থেকে আনন্দশর্মা (আনন্দশর্মা সংস্কৃত ধারাবাহিক ১৮) কর্তৃক মুদ্রিত হয়। ১৯০৮ সালে কলকাতার বঙ্গবাসী প্রেস থেকে বাংলা অনুবাদ সহ এই পুরাণের অপর একটি সংস্করণ প্রকাশিত হয়। দুটি সংস্করণই ছিল কার্যত একরূপ।
৪২০ (গাঁজা সংস্কৃতি)

৪২০, ৪:২০, বা ৪/২০ (উচ্চারিত ফোর-টুয়েন্টি) হল একটি কোড-পদ যা দ্বারা গাঁজার বার্ষিক ব্যবহার ও প্রসারণ বুঝিয়ে থাকে, গাঁজা সংস্কৃতির সঙ্গে নিজেকে সনাক্ত করার একটি উপায় হিসেবে। ৪২০ সংখ্যার উপর ভিত্তি করে এই দিবসে বিকাল ৪:২০ সময়ে গাঁজা ধূমপান অন্তর্ভুক্ত, পাশাপাশি এপ্রিল ২০ তারিখের নানান উদ্যাপন (ইউ.এস. গঠনে ৪/২০)। প্রতি বছরের চতুর্থ মাস, অর্থাৎ এপ্রিলের ২০ তারিখ বিকেল ৪টা ২০ মিনিটে গাঁজাসেবীরা বিশেষ এ দিনটি উদযাপন করে৷
স্বদেশরঞ্জন মুখোপাধ্যায়

স্বদেশরঞ্জন মুখোপাধ্যায় (জন্ম : ১৯২৪ - মৃত্যু ২০০৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের বিপ্লবী।
স্বদেশরঞ্জন মুখোপাধ্যায় ১৯২৪ সালে ঠাকুরগাঁওয়ের শিবগঞ্জে মাতুলালয়ে জন্মগ্রহণ করেন। তার বাবার নাম হীরালাল মুখোপাধ্যায় এবং মায়ের নাম মহামায়া মুখোপাধ্যায়। 
শিবগঞ্জে প্রাথমিক পাঠ শেষ হলে তাকে কলকাতার এক স্কুলে ভর্তি করে দেয়া হয়। এখানেই বিপ্লবীদের সাথে তার মেলামেশা বাড়ে। পিস্তল সঙ্গে থাকায় স্কুল থেকে বহিষ্কৃত হয়েছিলেন। ফলে আবার তাকে শিবগঞ্জের স্কুলে ভর্তি করে দেয়া হয়। এখানেও বিপ্লবীদের সঙ্গে তিনি যোগাযোগ রক্ষা করতেন।
১৯৪২ সালের আগস্ট আন্দোলনে তিনি সরাসরি যোগদান করেন। পুলিসের গুলি তার পায়ে লাগে। ঢাকা কেন্দ্রীয় কারাগারে তিনি ছয় মাস বন্দি ছিলেন। ১৯৫৯ সালে বেলা চৌধুরীর সঙ্গে তার বিয়ে হয়। ১৯৬০ সালে ভারতীয় সেনাবাহিনীর কাজে তিনি যোগদান করেন। ১৯৭২ সালে ভারত সরকার তাকে তাম্রপত্র দিয়ে স্বাধীনতা সংগ্রামীর সম্মানে ভূষিত করে। ২০০৩ সালে ৭৯ বছর বয়সে তিনি শেষ নিঃশ্বাস ত্যাগ করেন।
অলিম্পিকে কাজাখস্তান

কাজাখস্তান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৪ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত কাজাখস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
কাজাখস্তানের ক্রীড়াবিদগণ গ্রীষ্মকালীন গেমসে সর্বমোট ৫২টি পদক এবং শীতকালীন গেমসে ৭ টি পদক জিতেছে, সবচেয়ে বেশি পদক জিতেছে মুষ্টিযুদ্ধ ও কুস্তিতে।
কাজাখস্তান প্রজাতন্ত্রের জাতীয় অলিম্পিক কমিটি ১৯৯০ সালে গঠিত হয় এবং ১৯৯৩ সালে আইওসির স্বীকৃতি লাভ করে।
চাটমোহর রাজা চন্দ্রনাথ ও বাবু শম্ভুনাথ মডেল পাইলট উচ্চ বিদ্যালয়

চাটমোহর সরকারি রাজা চন্দ্রনাথ ও বাবু শম্ভুনাথ মডেল পাইলট উচ্চ বিদ্যালয় পাবনা জেলার চাটমোহর উপজেলায় অবস্থিত ১৮৬১ সালের বিদ্যালয়।
শিক্ষা প্রতিষ্ঠানটি শুধুমাত্র পাবনা জেলার প্রাচীন প্রতিষ্ঠান নয়, বরং বাংলাদেশের অন্যতম প্রাচীন শিক্ষা প্রতিষ্ঠান। বর্তমানে ষষ্ঠ শ্রেণী হতে দশম শ্রেণী পর্যন্ত শিক্ষা কার্যক্রম চালু রয়েছে।
বিদ্যালয়টি ১৮৬১সালে প্রতিষ্ঠিত হয়েছে। ২০১১ সালে বিদ্যালয়টির ১৫০ তম বর্ষপূর্তি উৎসব পালন করা হয়। ২০১৩ সালে ১৫২তম বর্ষপূর্তি উৎসব পালন করা হয়। ২০১৬ সালে ১৫৫ তম বর্ষপূর্তি পালন করা হয়। প্রতিষ্ঠানটি পাবনা জেলার ঐতিহ্য। বাংলাদেশের ভাষা আন্দোলন ও মহান মুক্তিযুদ্ধের সাথে জড়িত। ২০১৮ সালের ১৫ সেপ্টেম্বর প্রতিষ্ঠানটি জাতীয়করণ করা হয়।
আফগানিস্তানের জেলা

আফগানিস্তান মোট ৩৪টি প্রদেশে বিভক্ত যা দেশের প্রাথমিক-সর্বোচ্চ প্রশাসনিক স্তর। প্রদেশগুলি আবার দেশের প্রশাসনে দ্বিতীয় স্তর জেলায় বিভক্ত। আফগান সরকার ১৯৭৩ সালে জেলাগুলির সর্বপ্রথম মানচিত্র প্রকাশ করে। নিচের তালিকায় প্রদেশ অনুসারে জেলাগুলির নাম দেওয়া হলো।
| || তেরেজাই জেলা
| || সাঙ্গ-এ-তাখত
| || দৌলাত আবাদ
| || খঁ ক্রিজ
| || দিয়ে সাব্জ
গ্রীষ্মকালীন অলিম্পিকে কুস্তি

কুস্তি বা মল্লযুদ্ধ ৭০৮ খৃঃ পূঃ প্রাচীন অলিম্পিক গেমসের সময় থেকে প্রচলিত; যা আজকের গ্রীষ্মকালীন অলিম্পিক গেমসেও অনুষ্ঠিত হয়। ১৮৯৬ সালে অ্যাথেন্সে আধুনিক অলিম্পিক গেমসের সূত্রপাত হবার পর থেকে কুস্তি (অর্থাৎ, গ্রেকো-রোমান কুস্তির ধরন) অলিম্পিকের অন্যতম অংশ ছিল; ব্যতিক্রম, একমাত্র ১৯০০ গ্রীষ্মকালীন অলিম্পিক যেখানে কুস্তি আয়োজিত হয়নি। ফ্রিস্টাইল কুস্তি এবং ওজন-ভিত্তিক বিভাগীয় লড়াই ১৯০৪ অলিম্পিক থেকে শুরু হয়। মহিলাদের প্রতিযোগিতা শুরু হয় ২০০৪ অলিম্পিক থেকে। ২০১৩ ফেব্রুয়ারিতে আইওসির কার্যকরী সমিতির ভোটে সিদ্ধান্ত হয় ২০২০ গ্রীষ্মকালীন অলিম্পিক থেকে কুস্তি বাদ দেওয়া হবে। তবে, ৮ই সেপ্টেম্বর ২০১৩, আইওসির সাধারণ অধিবেশনের ভোটাভুটিতে বেসবল, সফ্টবল ও স্কোয়াশকে হারিয়ে, অলিম্পিকে তিন হাজার বছরের ইতিহাস সংবলিত, কুস্তির ২০২০ অলিম্পিক থেকে অপসারণ রোধ হয়।
বেশ কিছুদিন ধরেই আন্তর্জাতিক অলিম্পিক কমিটি (IOC) ভাবছিল কি করে অলিম্পিকের খরচ, আয়তন ও জটিলতা কমানো যায়। আইওসি অলিম্পিক ক্রীড়াগুলিকে "মুখ্য ক্রীড়া" ও "সাধারণ ক্রীড়া"য় ভাগ করে। মুখ্য ক্রীড়াগুলি ভবিষ্যতের সব অলিম্পিকে নিশ্চিতভাবে থাকলেও, সাধারণ ক্রীড়াগুলির ক্ষেত্রে সেই নিশ্চয়তা থাকবে না। তাদের এক-একটি অলিম্পিকের আসর ধরে যোগ্যতা যাচাই হবে। ২৬টি মুখ্য ক্রীড়ার অন্যতম ছিল কুস্তি। কিন্তু, ২০১২ লন্ডন অলিম্পিকের পর আইওসির কার্যকরী সমিতি, প্রতিটি মুখ্য ক্রীড়ার লন্ডন অলিম্পিকে সাফল্য ও বিশ্ব জুড়ে তৃণমূল স্তরে তাদের জনপ্রিয়তার মাপকাঠিতে মূল্যায়ন করে। এই মূল্যায়ণের উদ্দেশ্য ছিল, ২০২০ অলিম্পিক থেকে মুখ্য ক্রীড়ার সংখ্যা ২৫টিতে কমিয়ে এনে সেই স্থানে একটি সাধারণ ক্রীড়ার সংযোজন। ২০১৩ সালের ১২ই ফেব্রুয়ারি, আইওসির কার্যকরী সমিতির সিদ্ধান্তে কুস্তি অলিম্পিক মুখ্য ক্রীড়ার মর্যাদা হারায়।
সেই দিনই কুস্তির আন্তর্জাতিক ফেডারেশন (তদানিন্তন FILA আজকের সংযুক্ত বিশ্ব কুস্তি) বিবৃতি দেয়:
আইওসি কার্যকরী সমিতির ২০২০ অলিম্পিকে কুস্তিকে ২৫টি মুখ্য ক্রীড়ার মধ্যে না ধরার সুপারিশে FILA যারপরনাই বিস্মিত। প্রাচীন ও আধুনিক অলিম্পিকের অন্যতম প্রতিষ্ঠাতা ক্রীড়া কুস্তির এই স্খলনের বিরুদ্ধে FILA আইওসি কার্যকরী সমিতি ও আইওসির সকল সদস্যকে বোঝানোর সর্বতো চেষ্টা করবে।
১৫ই ফেব্রুয়ারি, FILA জরুরি বৈঠক ডাকে। সেখানে সভাপতি রাফায়েল মার্টিনেত্তি আস্থা ভোট চান। কিন্তু যখন তিনি দেখেন মাত্র ৫০% সদস্য তাঁর পক্ষে ভোট দিয়েছে; তখন তিনি FILA সভাপতির পদ থেকে পদত্যাগ করেন। যদিও এই সিদ্ধান্তের পরে বিশ্ব ক্রীড়ায় অংশ নিতে কোনো বাধা ছিল না; তবু আমেরিকান মল্লবীরেরা ভবিষ্যতের অলিম্পিকে অংশ নিতে না পারার সম্ভাবনায় প্রবল হতাশা প্রকাশ করেন।
কুস্তি, আরও সাতটি সাধারণ ক্রীড়া, যথা, - বেসবল/সফ্টবল, স্কোয়াশ, কারাতে, স্পোর্ট ক্লাইম্বিং, ওয়েকবোর্ডিং, উশু এবং রোলার ক্রীড়ার সাথে ২০২০ অলিম্পিকের জন্য প্রতিযোগিতায় নামতে বাধ্য হয়। ৮ই সেপ্টেম্বর ২০১৩, আইওসি ঘোষণা করে ২০২০ অলিম্পিকে, বাকি প্রতিদ্বন্দ্বীদের হারিয়ে, কুস্তি সাধারণ ক্রীড়া হিসাবে অনুষ্ঠিত হবে। মে মাসে সংক্ষিপ্ত তালিকায় জায়গা পাওয়া থেকে শেষ পর্যন্ত ২০২০ অলিম্পিকে অন্তর্ভুক্তির এই সাফল্যের জন্য নতুন FILA সভাপতি নেনাদ লালোভিচকে কৃতিত্ব দেওয়া হয়। লালোভিচ বলেন, "যে কাজটা কয়েক বছরে করার, সেটা আমরা কয়েক মাসে করতে পেরেছি। এটা আমাদের বাঁচার লড়াই ছিল...আমরা সম্ভাব্য সব কিছু করেছি, আমরা খেলাটিতে পরিবর্তন আনতে পেরেছি, যা এই ফেডারেশনের সাফল্য। আর আমরা আগামীকালও কাজ করব।"
বি. দ্র. - 
সূত্র: কুস্তিতে ফ্রিস্টাইল অলিম্পিক পদকের তালিকা
অলিম্পিকে কিরগিজস্তান

কিরগিজস্তান প্রথম অলিম্পিক গেমসে অংশগ্রহণ করে ১৯৯৪ সালে। তারপর থেকে সকল গ্রীষ্মকালীন গেমস ও শীতকালীন গেমসে তাদের ক্রীড়াবিদ পাঠিয়েছে।
১৯৯৪ সালের পূর্বে ১৯৫২ - ১৯৮৮ সাল পর্যন্ত কিরগিজস্তান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল।
কিরগিজস্তানের ক্রীড়াবিদগণ গ্রীষ্মকালীন গেমসে সর্বমোট ৩ টি পদক জিতেছে। তবে শীতকালীন গেমসে কোন পদক জিততে পারেনি।
শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা

শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা রাজশাহী মহানগরবাসীর অন্যতম বিনোদন কেন্দ্র। এটি রাজশাহী শহরের অন্যতম বিনোদন কেন্দ্র এবং শিশুপার্ক হিসেবেও ব্যবহৃত হয়।
ব্রিটিশ আমলে ইংরেজরা আমাদের দেশে ঘোড়দৌড় বা রেস খেলার প্রচলন করে। খেলা দেখা ও বাজি ধরায় প্রচন্ড উত্তেজানা সৃষ্টি হত। শহরাঞ্চলেই ঘোড়দৌড় মাঠ বা রেসকোর্স ছিল। রেসের নেশায় দূর-দূরান্ত থেকে মানুষ ছুটে আসতেন। অনেকে এ খেলায় সর্বস্বান্ত হয়েছে। কার্যত আয়োজকরাই লাভবান হয়েছে। রাজশাহী শহরের রেসকোর্স ছিল পদ্মার পাড়ে। এখন এই রেসকোর্স ময়দান রাজশাহী কেন্দ্রীয় উদ্যান ও চিড়িয়াখানা।
রেস ও টমটম বন্ধ হওয়ার পর রাজশাহীর রেসকোর্স ময়দান দীর্ঘদিন পরিত্যক্ত ছিল। শহরবাসীর বিনোদনের আদর্শ প্রতিষ্ঠান হিসাবে গড়ে তোলার জন্য তৎকালীন মন্ত্রী শহীদ এ.এইচ.এম কামারুজ্জামান ও জেলা প্রশাসক আব্দুর রউফ এখানে উদ্যান নির্মাণে গুরুত্বপূর্ণ অবদান রাখেন। ১৯৭২ সালে এর কার্যক্রম শুরু হয়। প্রায় ৩৩ একর ভূমিতে নির্মিত উদ্যানটিকে জেলা পরিষদের নিকট থেকে ১৯৯৬ সালের ২৬ নভেম্বর রাজশাহী সিটি কর্পোরেশন গ্রহণ করে। তৎকালীন স্থানীয় সরকার, পল্লী উন্নয়ন ও সমবায় মন্ত্রী জিল্লুর রহমান মেয়র মো মিজানুর রহমান মিনুর নিকট আনুষ্ঠানিকভাবে হস্তান্তর করেন।
মূল্যবান গাছের চারা রোপণ, ফুল গাছের কোয়ারি ও কুঞ্জ তৈরি, লেক ও পুকুর খনন, কৃত্রিম পাহাড় তৈরি অর্থাৎ সামগ্রিক কাজ শুরু হয় ১৯৭৪-৭৫ ও ১৯৭৫-৭৬ সালে। তৎকালীন জেলা প্রশাসক শফিউর রহমান ও নজরুল ইসলামের সময়ে কিছু দুষ্প্রাপ্য বৃক্ষরোপণ ও উন্নয়নের প্রচেষ্টা চালানো হয়। তখন বাগানে ২টি বানর ছিল। ১৯৭৫ সালের শেষ ভাগে আব্দুর রহিম খানের প্রচেষ্টায় পটুয়াখালির জেলা প্রশাসক আব্দুস সাত্তারের নিকট থেকে ১ জোড়া হরিণ এনে রাখা হয়েছিল। তবে তখন চিড়িয়াখানা স্থাপনের চিন্তা-ভাবনা ছিল না। হরিণ দুটির বংশ বিস্তার হয়ে ১৮টিতে দাঁড়ালে রক্ষণা-বেক্ষণের অসুবিধার সৃষ্টি হয়। যার কারণে ১২টি হরিণ ঢাকা চিড়িয়াখানায় দান করা হয়। সে সময় সুষ্ঠু পরিচর্যার অভাবে বাগানের মূল্যবান বৃক্ষের যথেষ্ট ক্ষতি হয়েছিল।
১৯৮৩ সালে রাজশাহীর জেলা প্রশাসক আবদুস সালাম একটি বড় ড্রামে এক জোড়া ঘড়িয়ালের বাচ্চা ছেড়ে দিয়ে চিড়িয়াখানার পত্তন করেন। ১৯৮৫ সালে জেলা প্রশাসক ও পরে বিভাগীয় কমিশনার ছৈয়দুর রহমান ও জেলা পরিষদের প্রকৌশলী আবদুর রহিম এর প্রচেষ্টায় একটি পূর্ণাঙ্গ চিড়িয়াখানায় উন্নীত হয়। ১৯৮৬ সালের জুন পর্যন্ত কেন্দ্রীয় উদ্যান ও চিড়িয়াখানা উন্নয়নে ব্যয় হয় ৩৪ লক্ষ ৮১ হাজার ৪৯২ টাকা। ১৯৮৬ সালের ৩ জুন বিএডিসির তৎকালীন চেয়ারম্যান কর্ণেল (অব.) আনসার আলী উদ্যান ও চিড়িয়াখানা পরিদর্শন করে ১টি গভীর নলকূপ স্থাপনের ব্যবস্থা করেন। এর আগে এখানে পানি সরবরাহের ব্যবস্থা ছিলনা। ফলে উদ্যান, পশু-পাখি ও মাছ সংরক্ষণ বিঘ্নিত হতো। উন্নয়ন ও সুষ্ঠু রক্ষণা-বেক্ষণের জন্য রাজশাহী সিটি কপোরেশন জেলা পরিষদের কাছ থেকে প্রকল্পটি কিনে নিয়েছে। ১৯৯৬ সালের ২৬ নভেম্বর স্থানীয় সরকার, পল্লী উন্নয়ন ও সমবায়মন্ত্রী জিল্লুর রহমান আনুষ্ঠানিকভাবে সিটি মেয়র মিজানুর রহমান মিনুর কাছে প্রকল্পটি হস্তান্তর করেন।
রাজশাহী সাহেব বাজার জিরো পয়েন্ট থেকে পশ্চিম দিকে আনুমানিক ৩ কি.মি. দূরত্বে রাজপাড়া এলাকায় পর্যটন মোটেলের পশ্চিমে এবং রাজশাহী বিভাগিয় কমিশনারের কার্যালয় ও রাজশাহী পুলিশ লাইন এর পূর্ব দিকে অবস্থিত। প্রধান রাস্তার উত্তর পার্শ্বের রাস্তা থেকে পার্কটি দেখা যায়। জিরো পয়েন্ট থেকে রিক্সা বা অটোতে যাওয়া যায়।
বাংলাদেশের চিড়িয়াখানার তালিকা

বাংলাদেশের চিড়িয়াখানার তালিকা বাংলাদেশে অবস্থিত উল্লেখযোগ্য চিড়িয়াখানাসমূহের একটি সংকলন। চিড়িয়াখানা এমন একটি স্থাপনা যেখানে বন্যপ্রাণীদের সুরক্ষিত পরিবেশে সংরক্ষণ ও প্রদর্শনের জন্য রাখা হয়, যাতে জনসাধারণ শিক্ষা, গবেষণা ও বিনোদনের উদ্দেশ্যে এগুলো পরিদর্শন করতে পারে। এসব প্রাণী সাধারণত প্রাকৃতিক আবাসস্থলের আদলে নির্মিত বেষ্টনীর মধ্যে রাখা হয়।
বাংলাদেশে কিছু সরকারি মালিকানাধীন বৃহৎ চিড়িয়াখানা রয়েছে, যেখানে দেশি ও বিদেশি নানা প্রজাতির বন্যপ্রাণী সংরক্ষিত আছে। পাশাপাশি দেশের বিভিন্ন প্রান্তে ছোট আকারের উদ্যান বা পার্কও রয়েছে, যেগুলো আংশিকভাবে চিড়িয়াখানার ভূমিকা পালন করে। বঙ্গোপসাগরের উপকূলীয় অঞ্চল ও দ্বীপসমূহে অবস্থিত কিছু অঞ্চল প্রাকৃতিক প্রাণিবিদ্যাগত উদ্যান হিসেবে বিবেচিত হয়।
উত্তরের খেপ (চলচ্চিত্র)

উত্তরের খেপ ২০০৪ সালে মুক্তিপ্রাপ্ত বাংলাদেশী বাংলা ভাষার বাংলাদেশের স্বাধীনতাযুদ্ধভিত্তিক চলচ্চিত্র। বাংলাদেশের প্রখ্যাত কথা সাহিত্যিক শওকত আলীর উপন্যাস "উত্তরের খেপ" অবলম্বনে ছায়াছবিটি পরিচালনা করেছেন শাহজাহান চৌধুরী। এতে প্রধান চরিত্রে অভিনয় করেছেন চম্পা, মান্না, আনোয়ারা, খলিল উল্লাহ খান, পীযুষ বন্দ্যোপাধ্যায় প্রমুখ।
উত্তরের খেপ চলচ্চিত্রের সঙ্গীত পরিচালনা করেছেন শেখ সাদী খান। গীত রচনা করেছেন পরিচালক শাহজাহান চৌধুরী।
জাতীয় চলচ্চিত্র পুরস্কার
ওয়েটিং ফর দ্য মহাত্মা

ওয়েটিং ফর দ্য মহাত্মা (ইংরেজি: Waiting for the Mahatma) হল ভারতীয় উপন্যাসিক আর. কে. নারায়ণের লেখা একটি ইংরেজি উপন্যাস। এই উপন্যাসটি ১৯৫৫ সালে প্রকাশিত হয়।
শ্রীরাম একজন উচ্চ বিদ্যালয় স্নাতক। সে তার ঠাকুরমার সঙ্গে দক্ষিণ ভারতের কাল্পনিক শহর মালগুডিতে থাকে। উল্লেখ্য, নারায়ণের অধিকাংশ উপাখ্যানের পটভূমি এই মালগুডি শহরটি। শ্রীরাম ভারতী নামে একটি মেয়েকে ভালোবাসে। মেয়েটি মহাত্মা গান্ধীর ভারত ছাড়ো আন্দোলনে অংশগ্রহণ করে। তার দেখাদেখি শ্রীরামও স্বাধীনতা আন্দোলনে যোগ দেয়। শ্রীরাম ব্রিটিশবিরোধী চরমপন্থী আন্দোলনকারীদের দলে গিয়ে যুক্ত হয়। এর ফলে তার ঠাকুরমা অনেক কষ্ট পান। শ্রীরামকে গ্রামাঞ্চলে লুকিয়ে কাজ করতে হয়। এই সময়কার স্থানীয় বাসিন্দাদের সঙ্গে তার ভুল বোঝাবুঝির ঘটনাগুলি হল উপন্যাসের সেরা হাস্যরসাত্মক উপাদান। কিছুদিন জেলে কাটানোর পর শ্রীরাম ভারতীর সঙ্গে মিলিত হয়। গল্পের শেষ হয় ১৯৪৭ সালে ভারত বিভাজনের বেদনাদায়ক পরিস্থিতিতে উভয়ের বিবাহের প্রস্তুতির মধ্যে দিয়ে।
"ওয়েটিং ফর দ্য মহাত্মা" লিখিত হয়েছে নারায়ণের স্নিগ্ধ হাস্যরসাত্মক ভঙ্গিমায়। এই উপন্যাসের একটি স্বতন্ত্র বৈশিষ্ট্য হল, মহাত্মা গান্ধীকে একটি চরিত্র রূপে উপস্থাপনা করা। তার বিপ্লবাত্মক চিন্তাভাবনা ও আচরণ ছিল শহরের প্রাচীনপন্থীদের এবং শ্রীরামের ঠাকুরমার ধ্যানধারণার বিপরীত। সম্ভবত ব্রিটিশ পাঠকের প্রয়োজনীয়তার কথা মনে রেখেই নারায়ণ স্বাধীনতা সংগ্রাম সম্পর্কে দুটি বিপরীতধর্মী চিন্তার অবতারণা করেছেন এই উপন্যাসে। রাজনৈতিক আন্দোলন এই উপন্যাসে শ্রীরাম ও ভারতীর প্রথাবহির্ভূত প্রণয়ের প্রেক্ষাপট। আর এই প্রণয়ের পরিণতি ঘটেছিল দুজনের পারিবারিক বৃত্তের বাইরে।
ট্রিপল এইচ

পল মাইকেল লেভেসকিউ (জন্ম জুলাই ২৭, ১৯৬৯), বেশি পরিচিত রিং নাম ট্রিপল এইচ হিসেবে (পূর্ণরূপ Hunter Hearst Helmsley), একজন আমেরিকান পেশাদারি কুস্তিগির, কর্পোরেট নির্বাহী, এবং অভিনেতা। তিনি ডাব্লিউডাব্লিউই এর ট্যালেন্ট নির্বাহী সহ সভাপতি, লাইভ ইভেন্টস এবং ক্রিয়েটিভ আর এনএক্সটির প্রতিষ্ঠাতা এবং জ্যেষ্ঠ প্রোযোজক।
তিনি ম্যাকম্যান পরিবার এ বিবাহ করেছেন, যারা ডাব্লিউডাব্লিউই এর মালিক। কর্পোরেট কাজের সাথে ট্রিপল এইচ ডাব্লিউডাব্লিউই টেলিভিশনে কর্তৃপক্ষ ব্যক্তি এবং কুস্তিগির হিসেবে তিনি বর্তমানে পূর্বের মত নিয়মিত উপস্থিত থাকেন না। সর্বশেষ তিনি "ডব্লিউডব্লিউই সুপার শো ডাউন অস্ট্রেলিয়া" - তে "দি আন্ডারটেকার" - এর বিপরীতে খেলেছেন।
১৯৮৭ সালে হাই স্কুল থেকে স্নাতকের পর কিছু বডিবিল্ডিং প্রতিযোগিতায় অংশগ্রহণ করেন। ১৯৯২ সালে "টেরা রাইজিং" রিং নামে তিনি ইন্টারন্যাশনাল রেসলিং ফেডারেশনে পেশাদারি কুস্তি কর্মজীবন শুরু করেন এবং এখানে তিনি তার প্রথম চ্যাম্পিয়নশিপ জয় লাভ করে, আইডাব্লিউএফ ওয়ার্ল্ড হেভিওয়েট চ্যাম্পিয়নশিপ। তিনি ১৯৯৪ সালেওয়ার্ল্ড চ্যাম্পিয়নশিপ রেসলিং (WCW) এ যোগদান করেন ১৯৯৫ সালে, লেভেসকিউ ওয়ার্ল্ড রেসলিং ফেডারেশনে (ডাব্লিউডাব্লিউএফ, বর্তমানের ডাব্লিউডাব্লিউই) স্থান্তর হন, সেখানে তার রিং নাম হয় Hunter Hearst Helmsley এবং পরে সংক্ষেপে রাখা হয় ট্রিপল এইচ। ট্রিপল এইচ একজন ভীষণ শক্তিশালী কুস্তিগির। রেসলিংয়ে তিনি বেশ বাজে একজন মানুষ। তিনি তার প্রতিপক্ষকে হ্যামার দিয়ে আঘাত করে থাকেন। রেসলিংয়ে তিনি হঠাৎ কোনো ব্যক্তির সঙ্গে শত্রুতা করে বসেন। কেননা তিনি খুব ভালো করেই বোঝেন কোনটি ব্যবসার জন্য সর্বোত্তম। "I always do what's best for business (আই অলওয়েজ ডু হোয়াটস বেস্ট ফর বিজনেস)" তার অন্যতম একটি উক্তি। তবে রেসলিংয়ে তিনি যত বাজে কিছুই করুক না কেন, বাস্তবে তিনি খুবই ভালো মনের একজন মানুষ। তিনি বাচ্চাদের খুবই ভালোবাসেন এবং শারীরিক ভাবে অক্ষম ও বিকলাঙ্গ বাচ্চাদের জন্য তিনি ব্যাপক উন্নয়নমূলক কাজ করে যাচ্ছেন। তিনি ডব্লিউডব্লিউই থেকে আয় হওয়া ৪০% অর্থ বিভিন্ন চ্যারিটি, বৃদ্ধাশ্রম, প্রতিবন্ধী শিশুদের দিয়ে থাকেন।
উত্তরের খেপ (উপন্যাস)

উত্তরের খেপ বাংলাদেশের খ্যাতনামা ঔপন্যাসিক শওকত আলী রচিত একটি বাংলা ভাষার উপন্যাস। উপন্যাসটি ১৯৯২ সালে প্রকাশিত হয়। ১৯০ পৃষ্ঠায় রচিত উপন্যাসটিতে ঔপন্যাসিক গ্রামীণ বাস্তবতাকে ফুটিয়ে তুলেছেন। এ উপন্যাসের জন্য শওকত আলী দ্বিতীয় বারের মত ফিলিপস সাহিত্য পুরস্কার পান।
হায়দারের বাবা একজন ট্রাক ড্রাইভার ও মা জাতিতে বিহারি। তার সাথে বিয়ে হয় এক ধনীর নাতনী মরিয়মের। কিন্তু কিছু দিন আবার মরিয়মের বিয়ে হয় এক লম্পটের সাথে। এক সময় মিঠু নামের আরেক চরিত্রের উপস্থিতি প্রানবন্ত করে তুলে পুরো গল্পকে।
উপন্যাসটি অবলম্বনে "উত্তরের খেপ" শিরোনামেই ২০০০ সালে চলচ্চিত্র মুক্তি পায়। চলচ্চিত্রটি পরিচালনা করেছেন চলচ্চিত্র পরিচালক শাহজাহান চৌধুরী। এতে শ্রেষ্ঠাংশে রয়েছেন চম্পা, মান্না, আনোয়ারা, খলিল উল্লাহ খান প্রমুখ।
প্রদোষে প্রাকৃতজন

প্রদোষে প্রাকৃতজন বাংলাদেশের স্বনামধন্য ঔপন্যাসিক শওকত আলী রচিত একটি বাংলা ভাষার ঐতিহাসিক উপন্যাস। উপন্যাসটি ১৯৮৪ সালে প্রথম প্রকাশিত হয় দি ইউনিভার্সিটি প্রেস লিমিটেড থেকে। ১৯৮৩ সালে সাপ্তাহিক বিচিত্রার ঈদ সংখ্যায় "প্রদোষে প্রাকৃতজন" প্রকাশিত হয়েছিল এবং ১৯৮৪ সালে প্রকাশিত হয়েছিল "দুষ্কালের দিবানিশি"। ১৯৮৪ সালেই প্রকাশনা সংস্থা ইউপিএল দুখন্ড একত্রিত করে "প্রদোষে প্রাকৃতজন" নামে প্রকাশ করে। তুর্কিদের আক্রমণ ও সেন রাজাদের সময়য়ে বঙ্গদেশের প্রাকৃতজনদের কাহিনী বর্ণিত হয়েছে এ উপন্যাসে।
সেন রাজাদের রাজত্বকালে দেশের সাধারণ জনগণ সামন্ত মহাসামন্তদের অত্যাচারে অতিষ্ঠ। তাদের অত্যাচারের প্রতিবাদ করে কখনো অন্ত্যজ হিন্দুরা, কখনো বৌদ্ধ ভিক্ষুরা। সে সময়কালে কয়েকজন প্রাকৃতজনের জীবন-সংগ্রামের গল্প প্রদোষে প্রাকৃতজন। আত্রেয়ী নদী তীরের মৃৎশিল্পী শ্যামাঙ্গ জানে না কেন তার গুরু বসুদেব তার প্রতি রাগান্বিত। মায়াবতী চায় তার স্বামীকে তার বাহুডোরে আগলে রাখতে কিন্তু কোন টানে সে ছুটে যায় মিত্রানন্দের কাছে। স্বামী পরিত্যক্তা লীলাবতী কি ফিরে পাবে স্বামী অভিমন্যু দাসকে। কিংবা অন্ত্যজ হিন্দুরা বা বৌদ্ধ ভিক্ষুরা কি পারবে সামন্ত মহাসামন্তদের অত্যাচার থেকে দেশকে বাঁচাতে।
প্রথম শহীদ স্মৃতিস্তম্ভ

প্রথম শহীদ স্মৃতিস্তম্ভ বা প্রথম শহীদ মিনার ঢাকায় মাতৃভাষা প্রতিষ্ঠার দাবিতে আন্দোলন করতে গিয়ে পুলিশের গুলিতে নিহত শহীদদের স্মৃতি রক্ষার জন্য নির্মিত প্রথম স্মৃতি স্তম্ভ। ১৯৫২ সালের ২১ ফেব্রুয়ারি সন্ধ্যায় রাজশাহী কলেজ মুসলিম হোস্টেলের এফ ব্লকের সামনে নির্মিত এই স্মৃতিস্তম্ভটি ২২ ফেব্রুয়ারি পুলিশ প্রশাসন দ্বারা ভেঙে ফেলা হয়।
১৯৫২ সালের ২১ ফেব্রুয়ারি সন্ধ্যায় রাজশাহী কলেজের মুসলিম হোস্টেলের একটি কক্ষে এক সভা অনুষ্ঠিত হয়। সেই সভা থেকে সিদ্ধান্ত গ্রহণ করা হয় যে শহীদদের স্মরণে হোস্টেল প্রাঙ্গণে একটি স্মৃতিস্তম্ভ তৈরি করা হবে। বৈঠকে রাজশাহী মেডিক্যাল স্কুলের এস.এম.এ গাফ্ফারকে সভাপতি এবং রাজশাহী কলেজের হাবিবুর রহমান ও গোলাম আরিফ টিপুকে যুগ্ম-সম্পাদক করে ছাত্রসংগ্রাম পরিষদ গঠিত হয়। পরিষদের সিদ্ধান্তে ওই রাতেই ছাত্ররা রাজশাহী কলেজ হোস্টেল প্রাঙ্গনে ইট, কাঁদামাটি ও বাঁশ দিয়ে ‘শহীদ স্মৃতিস্তম্ভ’ তৈরী করে। রাজশাহী কলেজ হোস্টেলের জনাদশেকের সঙ্গে আরও জনাদশেক মিলে রাত সাড়ে ৯টায় শুরু হলো শহীদ স্মৃতিস্তম্ভ নির্মাণ কাজ। অদক্ষ হাতে রাত ১২টায় নির্মাণ হলো দেশের প্রথম শহীদ মিনার। এর গায়ে লেখা হলো 'শহীদ স্মৃতিস্তম্ভ'। পরদিন ২২ ফেব্রুয়ারি সকালে ফুলের শ্রদ্ধা নিবেদনের মাধ্যমে ওই শহীদ স্মৃতি স্তম্ভের আনুষ্ঠানিক উদ্বোধন করা হয়। অবশ্য কয়েক ঘণ্টা পরই তৎকালীন পাকিস্তান সরকারের পুলিশ সেটি ভেঙ্গে দেয়।
১৯৫২ সালের সে সময়কার পরিস্থিতিতে ঢাকা শহরে কোনো শহীদ মিনার তৈরি করার পরিবেশ ছিল না। এই শহীদ মিনার তৈরির আগে দেশের কোথাও এ ধরনের কোনো স্মৃতিস্তম্ভ বা শহীদ মিনার তৈরি করা হয়নি।
রাজশাহী কলেজ কর্তৃপক্ষের উদ্যোগে মুসলিম হোস্টেলের গেটের কাছে ২০০৯ সালে শহীদ স্মৃতিস্তম্ভ তৈরির সেই স্থানটিতে একটি ফলক নির্মাণ করা হয়। ফলকটি উন্মোচন করেন তৎকালীন মেয়র এবং জাতীয় নেতা এ. এইচ. এম. কামারুজ্জামান হেনার ছেলে এ. এইচ. এম. খায়রুজ্জামান লিটন। রাজশাহী সিটি কর্পোরেশনের উদ্যোগে এই স্থানটিতে ৫০ লক্ষ টাকা ব্যয়ে একটি স্থায়ী শহীদ মিনার তৈরির উদ্যোগ নেয়া হয়েছে ২০১৫ সালে।
নির্মিতব্য শহীদ মিনারটির নকশায় মোট তিনটি পিলার আছে। বড় পিলারটির উচ্চতা রাখা হয় ৫৫ ফুট যা সিলভার রং এর। মধ্যম পিলারের উচ্চতা ৪০ ফুট এবং ছোট পিলারের উচ্চতা হবে ৩০ ফুট। মধ্যম ও ছোট পিলার দুটি পোড়ামাটির রং এ রাখার সিদ্ধান্ত হয়েছে। মিনারের বেদীতে প্রথম শহীদ মিনার তৈরির ইতিহাস ও ঐতিহ্য লিপিবদ্ধ থাকবে।
রাজশাহী সরকারি মহিলা পলিটেকনিক ইনস্টিটিউট

রাজশাহী সরকারি মহিলা পলিটেকনিক ইনস্টিটিউট বাংলাদেশের উত্তরবঙ্গের একমাত্র সরকারি মহিলা পলিটেকনিক ইনস্টিটিউট। শিক্ষা নগরী রাজশাহী নওদাপাড়া বাইপাস রোডে অবস্থিত রাজশাহী সরকারি মহিলা পলিটেকনিক ইনস্টিটিউট একটি সরকারী শিক্ষা প্রতিষ্ঠান। ২০২৩ সালে জাতীয় শিক্ষা সপ্তাহে এই ইনস্টিটিউট সারা দেশের মধ্যে শ্রেষ্ঠ কারিগরি শিক্ষা প্রতিষ্ঠান নির্বাচিত হয়।
রাজশাহী সরকারি মহিলা পলিটেকনিক ইনস্টিটিউট ২০০৩ সালে প্রতিষ্ঠিত হয় এবং ২০০৫-২০০৬ শিক্ষাবর্ষ থেকে ৪ টি বিভাগে মোট ১৫২ জন শিক্ষার্থী নিয়ে শিক্ষা কার্যক্রম শুরু করে।
এটি রাজশাহী শহর থেকে মাত্র ৫ কিলোমিটার দূরে নওদাপাড়া বাইপাস রোডে অবস্থিত।
প্রতিষ্ঠানটিতে ১টি ৪তলা বিশিষ্ট প্রশাসনিক ভবন, ১টি ৫তলা বিশিষ্ট একাডেমিক ভবন এবং দুইটি ৩ তলা বিশিষ্ট ওয়ার্কশপ ভবন আছে। প্রায় ৪৮০০ বই সংবলিত একটি লাইব্রেরি আছে। ৪তলা বিশিষ্ট একটি ছাত্রীনিবাস আছে যেখানে ১৫০ জন ছাত্রী থাকতে পারে। প্রায় ৪০ জন শিক্ষক এবং ৬০ জন স্টাফের মাধ্যমে একাডেমিক ও প্রশাসনিক কাজ পরিচালনা করা হয়।
দুই শিফট এ মোট আসন সংখ্যা ৫০০ টি।
পঞ্চম মুরাদ

পঞ্চম মুরাদ () (২১ সেপ্টেম্বর ১৮৪০ – ২৯ আগস্ট ১৯০৪) ছিলেন ৩৩তম উসমানীয় সুলতান। ১৮৭৬ সালের ৩০ মে থেকে ৩১ আগস্ট তিনি ক্ষমতায় ছিলেন।
তিনি কনস্টান্টিনোপলের চিরাগান প্রাসাদে জন্মগ্রহণ করেছেন। সুলতান প্রথম আবদুল মজিদ ছিলেন তার বাবা এবং সিরকাসিয়ান বংশোদ্ভূত শেভকেফজা সুলতান ছিলেন তার মা।
চাচা আব্দুল আজিজ ক্ষমতাচ্যুত হওয়ার পর মুরাদ সিংহাসনে বসেন। তিনি নানা বিষয়ে প্রগতিশীল ধারণা পোষণ করতেন, যা সাম্রাজ্যের রক্ষণশীল অংশকে উদ্বিগ্ন করে। তবে সিংহাসনে বসার সময় থেকে তার কিছুটা মানসিক অসুস্থতা দেখা যায়। ক্ষমতাচ্যুত হওয়ার ৬ দিন পর চাচা আব্দুল আজিজের লাশ উদ্ধার করা হলে তার এই অসুস্থতা আরো বেড়ে যায়। ফলে মাত্র ৯৩ দিন শাসন করার পর মুরাদ ক্ষমতাচ্যুত হন। এরপর তাঁর ভাই দ্বিতীয় আব্দুল হামিদকে সিংহাসনে বসানো হয়।
মুরাদ ১৯০৪ সালের ২৯ আগস্ট কনস্টান্টিনোপলের চিরাগান প্রাসাদে মৃত্যুবরণ করেন। ৩০ আগস্ট তাকে দাফন করা হয়।
মুরাদ নয়বার বিয়ে করেছেন। তার সাতজন সন্তান ছিল। তার স্ত্রী ও সন্তানরা হলেন:
তেজবহুল

তেজবহুল (বৈজ্ঞানিক নাম:"Cinnamomum iners") হচ্ছে Lauraceae পরিবারের একটি সপুষ্পক উদ্ভিদ প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
এর পাতাগুলি অর্ধবৃত্তাকার হয়, দৈর্ঘ্য ১২০ থেকে ৩৫০ মিমি এবং ৬০ থেকে ৮৫ মিমি প্রশস্ত।
এই গাছ শ্রীলঙ্কা, ভারত, বাংলাদেশ, মিয়ানমার, থাইল্যান্ড, লাওস, কম্বোডিয়া, ভিয়েতনাম, মালয়েশিয়া, ইন্দোনেশিয়া, ফিলিপাইন এবং দক্ষিণ চীন ও দক্ষিণ-পূর্ব তিব্বত দেশেসমুহে জন্মায়।
বাংলাদেশের পর্বতের তালিকা

বাংলাদেশ সামগ্রিকভাবে নিম্নভূমির দেশ। বাংলাদেশের ৮৭% ভূমি সমতল। বাংলাদেশে কেবল দক্ষিণ-পূর্বে চট্টগ্রাম ও পার্বত্য চট্টগ্রামের সুউচ্চ পর্বত, উত্তর-পূর্বে সিলেটের নিচু টিলা এবং উত্তর ও উত্তর-পশ্চিমে গারো পাহাড়সহ কিছু উচ্চভূমি রয়েছে। বাংলাদেশের পর্বতারোহীদের সংগঠন বাংলাট্রেকের হিসাব অনুযায়ী, বাংলাদেশের -এর অধিক উচ্চতার পর্বত রয়েছে প্রায় ছয় শতাধিক। তবে উচ্চতার পর্বত রয়েছে মাত্র আঠারোটি। এখানে বাংলাদেশের সর্বোচ্চ পর্বতসমূহের একটি তালিকা দেওয়া হয়েছে। বিভিন্ন মাধ্যমে প্রকাশিত তথ্যে বিভিন্ন পর্বতের উচ্চতায় সামান্য হেরফের ঘটে। অধিকাংশ মাধ্যমে সাকা হাফংকে বাংলাদেশের সর্বোচ্চ পর্বত হিসেবে উল্লেখ করা হয়। তবে সরকারিভাবে তাজিংডং বা বিজয় বাংলাদেশের সর্বোচ্চ পর্বত হিসেবে স্বীকৃত। সিলেটে অবস্থিত কালা পাহাড় (উচ্চতা ) বাংলাদেশের উত্তর ও উত্তর-পূর্বাঞ্চলের সর্বোচ্চ চূড়া।
এম.এস. ধোনি: দ্য আনটোল্ড স্টোরি

এম.এস. ধোনি : দ্য আনটোল্ড স্টোরি () হল নিরাজ পাণ্ডে পরিচালিত একটি বলিউডের জীবনী মূলক চলচ্চিত্র। চলচ্চিত্রটি যৌথভাবে প্রযোজনা করেছে হৃতি স্পোর্টস ম্যানেজমেন্ট, ইন্সপ্রাইড এন্টারটেইনমেন্ট এবং আদর্শ টেলিমিডিয়া। চলচ্চিত্রটি নির্মিত হয়েছে ভারতীয় জাতীয় ক্রিকেট দলের সাবেক অধিনায়ক ও সাবেক ক্রিকেটার মহেন্দ্র সিং ধোনির জীবনীর উপর ভিত্তি করে। সুশান্ত সিং রাজপুত চলচ্চিত্রের প্রধান চরিত্র ধোনির ভূমিকায় অভিনয় করেন। এছাড়াও পার্শ্ব চরিত্রে অভিনয় করেছেন কিয়ারা আডবাণী, হ্যারি তেঙ্গরি, অনুপম খের, রাজেশ শর্মা এবং ভূমিকা চাওলা। চলচ্চিত্রটি ৩০ সেপ্টেম্বর ২০১৬ সালে মুক্তি পেয়েছে। ২০১৬ সালের ১৫ মার্চ আইসিসি টুয়েন্টি২০ বিশ্বকাপের উদ্বোধনের দিন প্রদর্শনীর জন্য একটি অংশ মুক্তি পেয়েছিল।
ইয়ান চ্যাপেল

ইয়ান মাইকেল চ্যাপেল (; জন্ম: ২৬ সেপ্টেম্বর, ১৯৪৩) দক্ষিণ অস্ট্রেলিয়ার আনলি এলাকায় জন্মগ্রহণকারী সাবেক ও বিখ্যাত অস্ট্রেলীয় ক্রিকেট তারকা। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও বিশ্ব সিরিজ ক্রিকেট সংস্থায় কেন্দ্রীয় ভূমিকায় অবতীর্ণ হবার পূর্বে ১৯৭১ থেকে ১৯৭৫ মেয়াদে জাতীয় দলের অধিনায়কের দায়িত্বে ছিলেন। দলে তিনি মূলতঃ শীর্ষসারির ডানহাতি ব্যাটসম্যান ও ডানহাতি লেগ স্পিনাররূপে অংশ নেন। ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়া ও কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন চ্যাপেলি ডাকনামে পরিচিত ইয়ান চ্যাপেল।
বিখ্যাত ক্রিকেট পরিবারে জন্ম তার। তার দাদা ভিক রিচার্ডসন এবং ভাই গ্রেগ চ্যাপেলও জাতীয় দলের অধিনায়কের দায়িত্ব পালন করেছেন। এছাড়াও তার আরেক ভাই ট্রেভর চ্যাপেল অস্ট্রেলিয়া দলের পক্ষে টেস্ট ও একদিনের আন্তর্জাতিকে অংশ নিয়েছিলেন।
ডানহাতি মাঝারিসারির ব্যাটসম্যান ও স্পিন বোলার হিসেবে আন্তর্জাতিক ক্রিকেটের সূচনালগ্নে তাকে বেশ ইতঃস্ততার মধ্যে পড়তে হয়। ভিক্টোরিয়ার বিপক্ষে সেঞ্চুরি হাঁকানোয় ডিসেম্বর, ১৯৬৪ সালে মেলবোর্নে অনুষ্ঠিত সফরকারী পাকিস্তানের বিপক্ষে অনুষ্ঠিত একমাত্র টেস্টে খেলার জন্য তাকে অস্ট্রেলিয়া দলে অন্তর্ভুক্ত করা হয়। খেলায় তিনি মাত্র ১১ রান করলেও চারটি ক্যাচ নিয়েছিলেন। কিন্তু ১৯৬৫-৬৬ মৌসুমের অ্যাশেজ সিরিজের চতুর্থ টেস্টের পূর্ব-পর্যন্ত দল থেকে বাদ পড়েন। চ্যাপেল তার আক্রমণাত্মক ব্যাটিং ও স্লিপে চমকপ্রদ ফিল্ডিং করে সকলকে আশ্চর্যান্বিত করেন। এছাড়াও প্রতিশ্রুতিশীল লেগ স্পিনার হিসেবেও নিজের পরিচয় তুলে ধরেন। এ সকল কারণে দল নির্বাচকমণ্ডলী ও অধিনায়ক বব সিম্পসন তাকে অল-রাউন্ডার হিসেবে বিবেচনা করতে থাকেন। ঐ টেস্টে তিনি সাত নম্বরে ব্যাটিংয়ে নামেন ও আট-বলে গড়া ২৬ ওভার বোলিং করেন। কিন্তু ব্যাটিং অর্ডারে তিন নম্বরে নিয়ে আসার ফলে তিনি নিজের ছন্দ খুঁজে পান।
"চ্যাপেলি" ডাকনামে পরিচিত ইয়ান চ্যাপেল পরবর্তীকালে টেস্ট ক্রিকেটের ইতিহাসে অন্যতম সেরা অধিনায়কের মর্যাদা লাভ করেছিলেন। তার অধিনায়কত্বকালীন ১৯৭০-এর দশকে অস্ট্রেলীয় ক্রিকেটে পেশাদারিত্ব আনয়ণে চালকের আসনে অধিষ্ঠিত ছিলেন।
স্লিপে দণ্ডায়মান থেকে টেস্ট ক্রিকেটের ইতিহাসে চতুর্থ ক্রিকেটার হিসেবে শতাধিক টেস্ট ক্যাচ নেন। ১৯৭৬ সালে রিচি বেনো'র ইন্টারন্যাশনাল ওয়ান্ডেরার্স দলকে নিয়ে দক্ষিণ আফ্রিকা সফর করেন, আত্মজীবনীমূলক গ্রন্থ 'চ্যাপেলি' প্রকাশ করেন।
১৯৮০ সালে ক্রিকেট থেকে অবসর নেন। এরপর ক্রীড়া সাংবাদিকতায় ব্যাপক সফলতা পান ও চ্যানেল নাইনে ক্রিকেট খেলায় ধারাভাষ্যকারের দায়িত্ব পালন করেন। অদ্যাবধি অস্ট্রেলীয় ক্রিকেটে দূর্দাণ্ড প্রতাপে রাজত্ব কায়েম করছেন তিনি। ২০০৬ সালে এক স্বাক্ষাৎকারে বিখ্যাত লেগ স্পিনার শেন ওয়ার্ন বলেছেন, চ্যাপেল তার খেলোয়াড়ী জীবনে ব্যাপক ভূমিকা রেখেছেন।
১৯৬৮-৬৯ মৌসুমে বড় ধরনের রান সংগ্রহ ও রেকর্ডসংখ্যক ক্যাচ নেয়ায় তিনি বর্ষসেরা অস্ট্রেলীয় ক্রিকেটার পুরস্কার লাভ করেন। ১৯৭৫-৭৬ মৌসুমের শেফিল্ড শিল্ডে বর্ষসেরা খেলোয়াড়ের পুরস্কার লাভ করেন তিনি। ১৯৭৬ সালে উইজডেন কর্তৃক বর্ষসেরা পাঁচ ক্রিকেটারের একজনরূপে মনোনীত হন। ১৯৮৬ সালে স্পোর্ট অস্ট্রেলিয়া হল অব ফেমে অন্তর্ভুক্ত হন। এরপর ২০০০ সালে ফিকা ক্রিকেট হল অব ফেম ও ২০০৩ সালে অস্ট্রেলীয় ক্রিকেট হল অব ফেমে স্থান পান। ৯ জুলাই, ২০০৯ তারিখে পিটার মে ও টম গ্রেভেনি'র সাথে তাকে আইসিসি ক্রিকেট হল অব ফেমে অন্তর্ভুক্ত করা হয়। ব্যক্তিগত জীবনে তিনি দুইবার পাণিগ্রহণ করেন।
গ্রন্থসমূহ
অনলাইনভিত্তিক